ช่วยสรุปเรื่อง "การตรวจสอบข้อกฎหมาย-รวบรวมข้อร้องเรียน รูปปั้นครูกายแก้ว" ให้หน่อยค่ะ
ผู้ว่าฯ ชัชชาติ เผย สั่งปลัดกทม. ตรวจสอบข้อกฎหมายและรวบรวมข้อร้องเรียน กรณีรูปปั้นครูกายแก้ว  นายชัชชาติ สิทธิพันธุ์ ผู้ว่าราชการกรุงเทพมหานคร ให้สัมภาษณ์ในวันนี้ (18 ส.ค. 66) ถึงกรณีรูปปั้น ‘ครูกายแก้ว’ ว่า ได้สั่งการให้ปลัดกรุงเทพมหานคร ติดตามในแง่ของกฎหมายที่เกี่ยวข้อง ในเบื้องต้นยังไม่ได้มีความผิดในแง่ข้อกฎหมายต่างๆ เนื่องจากเป็นพื้นที่เอกชน แต่ด้วยความสูงของรูปปั้น อาจจะต้องดูในเรื่องของความปลอดภัยให้รอบคอบ รวมถึงสั่งการให้สำนักงานเขต ตรวจสอบและรวบรวมข้อร้องเรียนหรือข้อกังวลของประชาชน เพื่อจะได้เข้าพบและหารือกับเจ้าของรูปปั้น ซึ่งไม่น่ามีปัญหาอะไร อย่างไรก็ตาม หากรูปปั้นดังกล่าวก่อให้เกิดความเดือดร้อนรำคาญ ประชาชนสามารถแจ้งปัญหาเข้ามาได้ ซึ่งเรื่องนี้ กรุงเทพมหานครจะรับเรื่องไว้และพิจารณาประกอบกับข้อกฎหมายหรือข้อบัญญัติต่างๆ เพื่อหาแนวทางดำเนินการอย่างเหมาะสมต่อไป [ย้อนที่มาที่ไป ‘รูปปั้นครูกายแก้ว’ ย่านรัชดาฯ] แฟ้มภาพ : พิธีบวงสรวง เมื่อวันที่ 13 ส.ค. 66 ภาพ ชนากานต์ เหล่าสารคาม / Thai News Pix 9 ส.ค. 66 การจราจรบนถนนรัชดาภิเษกขาเข้า ติดขัดยาวสะสมถึงสะพานพระราม 7 เหตุจากรถพ่วง บรรทุกรูปปั้น ‘ครูกายแก้ว’ ที่เคลื่อนย้านมาจากโรงหล่อ จ.ราชบุรี เพื่อไปตั้งยังโรงแรมแห่งหนึ่งที่แยกรัชดา-ลาดพร้าว เกิดติดคานสะพานลอยคนข้าม หลังจากแก้ปัญหาต่างๆ เสร็จสิ้นก็สามารถเคลื่อนย้ายรูปปั้นครูกายแก้ว ไปตั้งตามที่กำหนดไว้ได้สำเร็จ จากนั้นวันที่ 13 ส.ค. 66 มีพิธีบวงสรวงเบิกเนตรในวันที่ 13 ส.ค. 66 เวลา 19.00 น. มีประชาชนที่ศรัทธาเข้ามาร่วมพิธีจำนวนหนึ่ง อย่างไรก็ตามมีเสียงวิพากษ์วิจารณ์ตามมามากมาย หนึ่งในผู้ที่ออกมาเขียนถึงคือ ศาสตราจารย์พิเศษ ธงทอง จันทรางศุ ประธานบอร์ดกรุงเทพธนาคม ได้โพสต์ในเฟซบุ๊ก ‘Tongthong Chandransu’ เมื่อวันที่ 14 ส.ค. 66 ระบุว่า ไม่กี่วันที่ผ่านมานี้ปรากฏข่าวเรื่อง ครูกายแก้ว ว่าเป็นรูปเคารพที่ได้รับความนับถือในหมู่คนจำนวนหนึ่ง นัยว่าครูกายแก้วนี้เป็นครูบาอาจารย์ของพระเจ้าชัยวรมันที่เจ็ด ซึ่งข้อมูลส่วนนี้ผมยังไม่เคยเห็นหลักฐานยืนยันได้แน่นอนว่าเล่าลือกันมาจากที่ไหน ความเลื่อมใสในเรื่องอย่างนี้แม้ไม่ผิดกฎหมาย แต่สามารถบ่งบอกถึงความไม่มั่นคงทางจิตใจของสมาชิกในสังคมได้ในระดับหนึ่ง และถ้าไม่เกรงใจกันแล้วก็ต้องบอกว่าเป็นระดับที่สูงมากเสียด้วย “รูปอะไรก็ไม่รู้ที่กราบไหว้กันอยู่นี้ มองในทางศิลปะก็สอบไม่ผ่านแน่ จะว่าเป็นมนุษย์ก็เห็นจะไม่ใช่ จะเป็นสัตว์ก็ไม่เชิง ผมยังนึกไม่ออกว่าการไปบูชารูปปั้นอย่างนี้จะเป็นสวัสดิมงคลได้อย่างไร แถมเกรงว่าจะเกิดผลตรงกันข้ามเสียด้วยซ้ำ สำหรับประเพณีบ้านเมือง สถานการณ์อย่างนี้คล้ายกับที่คนแต่โบราณท่านพูดว่า ผีป่าก็จะวิ่งมาสิงเมือง ยิ่งนัก เฮ้อ!” ศ.พิเศษ ธงทอง ระบุทิ้งท้าย นอกจากนี้ ยังมี สภาศิลปินส่งเสริมพระพุทธศาสนา ที่ได้ส่งหนังสือร้องเรียนผู้บริหารโรงแรมบริเวณหัวมุมแยกรัชดา-ลาดพร้าว เพื่อให้ย้ายรูปปั้น ‘ครูกายแก้ว’ ออกจากพื้นที่ เพราะเชื่อว่า ไม่เป็นสิริมงคล อาจทำให้ประชาชนที่สัญจรไปมาเกิดความวิตกกังวล
นายชัชชาติ สิทธิพันธุ์ ผู้ว่าราชการกรุงเทพมหานคร ให้สัมภาษณ์ในที่ 18 ส.ค. 66 ถึงกรณีรูปปั้นครูกายแก้วว่า ได้สั่งให้ปลัดกรุงเทพมหานคร ติดตามในแง่กฎหมาย เบื้องต้นยังไม่ผิดกฎหมาย เนื่องจากเป็นพื้นที่เอกชน แต่ความสูงของรูปปั้น ต้องดูความปลอดภัยให้รอบคอบ รวมถึงสั่งให้สำนักงานเขตตรวจสอบและรวบรวมข้อร้องเรียน เพื่อเข้าพบและหารือกับเจ้าของรูปปั้น หากรูปปั้นครูกายแก้วสร้างความเดือดร้อนรำคาญ ประชาชนสามารถแจ้งปัญหาได้ ซึ่งกรุงเทพมหานครจะรับเรื่องไว้และพิจารณาประกอบกับข้อกฎหมาย เพื่อหาแนวทางดำเนินการต่อไป 
การจราจรบนถนนรัชดาภิเษกขาเข้าติดขัดยาวถึงสะพานพระราม 7 จากรถพ่วงบรรทุกรูปปั้นครูกายแก้วเคลื่อนย้านมาจากโรงหล่อ จ.ราชบุรี ไปตั้งที่โรงแรมแห่งหนึ่งที่แยกรัชดา-ลาดพร้าว ติดคานสะพานลอย หลังแก้ปัญหาเสร็จสิ้นก็สามารถเคลื่อนย้ายรูปปั้นไปตั้งตามที่กำหนดสำเร็จ จากนั้นมีพิธีบวงสรวงเบิกเนตรในวันที่ 13 ส.ค. 66 มีประชาชนเข้ามาร่วมพิธีจำนวนหนึ่ง
ศาสตราจารย์พิเศษ ธงทอง จันทรางศุ ประธานบอร์ดกรุงเทพธนาคม ได้โพสต์ในเฟซบุ๊กว่า ครูกายแก้วเป็นครูบาอาจารย์ของพระเจ้าชัยวรมันที่เจ็ด ซึ่งยังไม่เคยเห็นหลักฐานยืนยันแน่นอน ความเลื่อมใสแม้ไม่ผิดกฎหมาย แต่บ่งบอกถึงความไม่มั่นคงทางจิตใจ
92.ข่าวสารทั่วไป สถิติต่างๆ